Нягледзячы на тое, што план за мінулы год выкананы, трэба яшчэ шмат працаваць над змяншэннем сабекошту, адзначыў Анатолій Валер’евіч. А гэта значыць працаваць больш якасна, хутка і эканамічна. Каб прыцягнуць і зацікавіць заказчыка, трэба паказаць сябе надзейным партнёрам. Тым больш, што ў самы бліжэйшы час прыдзецца ў асноўным працаваць па дагаворах, на работах, не звязаных з меліярацыяй, бо, каб выжыць, трэба асвойваць новыя рынкі і новую вытворчасць. А пакуль што прадпрыемства, напрыклад, па аб’ёме падрадных работ знаходзіцца на 22-м месцы сярод меліярацыйных арганізацый вобласці. Каб павысіць вытворчыя паказчыкі, майстрам і рабочым трэба працаваць у адной звязцы, павышаць выканальніцкую дысцыпліну.